

|  |
| --- |
| ST. DAVID’S CATHOLIC COLLEGE  COLEG CATHOLIG DEWI SANT |
| POLISI GOFALWYR IFANC |
|  |

|  |  |
| --- | --- |
|  |  |

Cynnwys

[1.0: Cyflwyniad 2](#_Toc48637634)

[2.0 Arweinwyr a Enwir ym maes Gofal 2](#_Toc48637635)

[3.0 Sgôp a Diben y Polisi 3](#_Toc48637636)

[4.0 Cymorth ar gyfer gofalwyr ifanc 3](#_Toc48637637)

[5.0 Deddfwriaeth a chanllawiau perthnasol 4](#_Toc48637638)

[6.0 Disgrifiad swydd Arweinydd ym maes Gofal 5](#_Toc48637639)

# **1.0: Cyflwyniad**

Yng Ngholeg Catholig Dewi Sant, credwn fod gan bob un o'n dysgwyr yr hawl i addysg, waeth beth sy'n digwydd gartref. Mae Deddf Gwasanaethau Cymdeithasol a Llesiant (Cymru) (Cynulliad Cenedlaethol Cymru, 2014) yn diffinio gofalwr fel, ‘unigolyn sy’n darparu neu’n bwriadu darparu gofal i oedolyn neu blentyn anabl’. Diffinnir gofalwr ifanc fel rhywun o dan 18 oed. Gallai'r gofal a ddarperir gynnwys gofal corfforol, emosiynol a phersonol, swyddi yn y cartref, gofalu am frodyr a chwiorydd, neu eirioli ar ran yr unigolyn sy'n derbyn gofal. Gall y rôl ofalu hon gael effaith andwyol ar ofalwyr ifanc.

Mae'r Polisi Gofalwyr Ifanc hwn yn esbonio sut y byddwn yn nodi ac yn cefnogi unrhyw fyfyriwr sy'n ofalwr.

# **2.0 Arweinwyr a Enwir ym maes Gofal**

Mae gan y coleg arweinydd a enwir ym maes gofal (gweithredol) ac arweinydd ym maes gofal (strategol):

Arweinydd gweithredol ym maes gofal:

**Cyfarwyddwr Efrydiaeth a Dirprwy Gyfarwyddwr Diogelu**

Arweinydd strategol ym maes gofal:

**Pennaeth Cynorthwyol**

Y Llywodraethwr cyswllt ydy **Canon Collins.**

Gweler y swydd ddisgrifiad yn yr atodiad.

# **3.0 Sgôp a Diben y Polisi**

Mae gofal bugeiliol unigol pob myfyriwr, gan gynnwys gofalwyr ifanc, wrth galon ein Coleg. Mae'n cwmpasu cynnydd academaidd, cwricwlwm priodol, cyfleoedd cyfoethogi, ac arweiniad a chefnogaeth ychwanegol ar gyfer yr holl anghenion personol, cymdeithasol ac emosiynol.

Mae gofalwyr ifanc yn wynebu heriau penodol. Yn ôl *‘Time to be Heard: A Call for Recognition and Support for Young Adult Carers’* (Alexander, C, 2014), mae gofalwyr sy'n oedolion ifanc:

➜ Yn colli neu fyrhau cyfartaledd o 48 diwrnod ysgol y flwyddyn oherwydd eu rôl ofalu.

➜ Yn bedair gwaith fwy tebygol o adael y coleg neu'r brifysgol na myfyrwyr nad oedden nhw'n oedolion sy'n ofalwyr ifanc.

➜ Gyda chyfraddau uwch o gyflwr iechyd meddwl a chorfforol gwael nag unigolyn ifanc arferol.

➜ Yn aml heb fod yn derbyn yr asesiadau maen nhw i fod i'w cael, gyda dim ond 22% o'r rhai a arolygwyd yn derbyn asesiad ffurfiol o'u hanghenion gan yr awdurdod lleol.

➜ Yn profi cyfraddau uchel o fwlio - nododd chwarter eu bod yn cael eu bwlio ac yn cael eu cam-drin yn yr ysgol oherwydd eu bod yn ofalwyr.

Yn ein cymuned fel Coleg Catholig, rhoddir cyfrifoldeb ar bob aelod (myfyrwyr, rhieni a staff) i gyfrannu at dwf a thaith ei gilydd tuag at gyfanrwydd. Mae Gofal Bugeiliol yn ceisio darparu ar gyfer yr holl brofiad o berthnasoedd gofal a chefnogaeth rhyngbersonol o ansawdd uchel. Felly, mae pob aelod yn ddarparwr ac yn dderbynnydd Gofal Bugeiliol.

Yn benodol, mae'r polisi hwn yn:

* Sut bydd gofalwyr ifanc yn cael eu canfod a'u cefnogi gan y coleg.

# **4.0 Cymorth ar gyfer gofalwyr ifanc**

Bydd y coleg yn:

* Canfod gofalwyr trwy nifer o ddulliau, gan gynnwys ffurflenni derbyn, cyswllt gydag ysgolion, y plwyfi, cyswllt â rhieni/gwarcheidwaid ac adnoddau/digwyddiadau, wedi'u targedu ar gyfer dysgwyr, sy'n annog hunan-adnabod.
* Gofyn i ofalwyr ifanc gwblhau Holiadur Sefydlu (a chynllun argyfwng) i ddeall y ffordd orau i ddiwallu anghenion y gofalwyr ifanc.
* Parchu hawl gofalwyr ifanc i breifatrwydd gan ddim ond rhannu'r wybodaeth gyda'r rhai sydd angen gwybod.
* Cydnabod y gall gofal fod dros dro, dros dymor byr neu dymor hir.
* Rhoi gwybod i'r staff am ofalwyr ifanc, os cytunir hynny â'r gofalwr, fel y gellir eu cefnogi a'u monitro'n briodol.
* Hyfforddi staff fel eu bod yn deall y ffordd orau i gefnogi gofalwyr ifanc.
* Defnyddio myfyrdod bugeiliol ac ysbrydol i godi ymwybyddiaeth o'r heriau sy'n wynebu gofalwyr ifanc.
* Eu cyfeirio at gymorth cwnsela'r coleg, os bydd hynny'n briodol.
* Cysylltu ag asiantaethau allanol.
* Rho'r gofalwyr ifanc mewn cysylltiad â'r Gwasanaeth Gofalwyr Ifanc lleol. Gallwn hefyd roi teuluoedd mewn cysylltiad â gwasanaethau cymorth eraill.
* Cydymffurfio â'r Ddeddf Gwahaniaethu ar sail Anabledd trwy gynnig cefnogaeth i rieni anabl i gael eu plant i'r ysgol.
* Bod yn hygyrch i rieni sydd ag anawsterau symudedd a chyfathrebu a'u cynnwys o fewn y nosweithiau i rieni.
* Caniatáu i ofalwyr ifanc gadw eu ffonau symudol ymlaen
* Gwerthuso'r ddarpariaeth ar gyfer gofalwyr ifanc i helpu i ddiwallu eu hanghenion.
* Olrhain a monitro cynnydd a chanlyniadau'r gofalwyr.

# **5.0 Deddfwriaeth a chanllawiau perthnasol**

**Confensiwn y Cenhedloedd Unedig ar Hawliau’r Plentyn – Erthyglau 28 a 29**

Mae gan blant a phobl ifanc yr hawl i dderbyn yr addysg orau sydd ar gael a’r cyfleoedd i ddatblygu eu personoliaeth a’u gallu meddyliol a chorfforol i’w llawn botensial.

**Deddf Plant 1989**

Yn Fframwaith Asesu Plant mewn Angen a’u Teuluoedd ceir adran ar ofalwyr ifanc sy’n datgan bod cymorth effeithiol yn golygu “cydweithio da o ansawdd rhwng gwasanaethau cymdeithasol oedolion a gwasanaethau cymdeithasol plant yn ogystal â chydweithrediad rhwng ysgolion a gweithwyr iechyd . . . Gall gofalwyr ifanc gael help gan awdurdodau lleol ac awdurdodau iechyd fel ei gilydd.” Gweler paragraffau 3.61-3.63.

**Arferion Effeithiol ar gyfer Gwella Presenoldeb mewn Ysgolion: Trosolwg**

Mae’r canllaw hwn yn datgan y dylai fod gan ysgolion “systemau cymorth ar gyfer grwpiau agored i niwed sy’n cynnig”, ymhlith pethau eraill, “cyfeirio a mynediad i gymorth allanol ar gyfer rhieni a disgyblion” a “ hyfforddiant ar gyfer staff ar anghenion penodol disgyblion e.e. gofalwyr ifanc”.

**Strategaeth Genedlaethol ar gyfer Gofalwyr (1999)**

Mae Pennod 8 o’r strategaeth hon gan y Llywodraeth yn datgan bod “angen i ysgolion fod yn sensitif i broblemau penodol y mae gofalwyr ifanc yn eu hwynebu” ac y bydd “y Llywodraeth yn tynnu sylw ysgolion at arferion effeithiol i ddiwallu anghenion disgyblion sy’n ofalwyr ifanc, er enghraifft, drwy drefniant cysylltu â gwasanaethau gofalwyr ifanc. Efallai y byddai o gymorth i ysgolion a cholegau bennu un aelod o staff i weithredu fel dolen gyswllt rhwng gofalwyr ifanc, y gwasanaeth lles addysg, y gwasanaethau cymdeithasol a gwasanaethau gofalwyr ifanc.”

**Deddf Gofalwyr (Cydnabyddiaeth a Gwasanaethau) 1995; Deddf Gofalwyr a Phlant Anabl 2001; Deddf Gofalwyr (Cyfleoedd Cyfartal) 2004**

Mae’r Deddfau hyn yn rhoi hawliau amrywiol i ofalwyr ifanc i gael asesiad o’u hanghenion, lle mae rhaid ystyried eu hawl i addysg. Gweler cyfarwyddyd ymarfer gan SCIE i Ddeddf Gofalwyr (Cyfleoedd Cyfartal) 2004: [www.scie.org.uk](https://mail.carers.org/exchweb/bin/redir.asp?URL=http://www.scie.org.uk/), a gomisiynwyd gan yr Adran Iechyd.

**Cynorthwyo Gofalwyr Ifanc mewn Ysgolion: Canllawiau gam wrth gam ar gyfer arweinwyr, athrawon a staff heb fod yn rhai sy’n addysgu – argraffiad Cymru 2017**

Mae’r ddogfen hon yn darparu strwythur ar gyfer ysgolion i ganfod a chynorthwyo Gofalwyr Ifanc ac i sefydlu mesurau priodol.

**ESTYN: Darpariaeth ar gyfer Gofalwyr Ifanc mewn Ysgolion Uwchradd, Colegau Addysg Bellach ac Unedau Cyfeirio Disgyblion ar draws Cymru. Mai 2019**

**6.0 Disgrifiad Swydd Arweinydd ym maes Gofalwyr Ifanc**

**Cyfrifoldebau’r Rôl:**

* Mynychu unrhyw hyfforddiant y cytunwyd arno i ddatblygu gwybodaeth am faterion gofalwyr.
* Cysylltu â Ffederasiwn Gofalwyr ac aelodau allweddol o'r staff i weithio tuag at gyflawni QSCS (Cynllun Ardystio System Ansawdd)
* Cynrychioli’r sefydliad mewn cyfarfodydd a gallu adrodd yn ôl i aelodau’r staff.
* Dosbarthu gwybodaeth berthnasol gyfredol ymhlith y staff. Rhagweithio i arddangos deunydd a sicrhau eu bod yn hygyrch i bawb.
* Cynnig eiriolaeth i ofalwyr drwy adrodd yn ôl i aelodau allweddol o’r staff.
* Cyfeirio ac atgyfeirio gofalwyr at wasanaethau os yw’n briodol i wneud hynny.
* Bod yn barod i ymgymryd â hyfforddiant a fyddai’n rhoi’r sgiliau i allu ymateb i argyfwng yn briodol, o fewn ffiniau eich rôl gwaith.
* Cyfrannu at ddatblygu a gweithredu polisïau a gweithdrefnau sy’n effeithio ar ofalwyr o fewn y sefydliad.
* Cymryd yr arweiniad cychwynnol i sefydlu grŵp gofalwyr, annog hunan-reolaeth ac adrodd yn ôl ar faterion a syniadau i'r staff priodol.
* Ymgymryd â thasgau ychwanegol yn ôl gofyn cynllun cyflawni'r QSCS.
* Trefnu a chyflenwi hyfforddiant yn y dyfodol i godi ymwybyddiaeth a chyflwyno'r polisïau a gweithdrefnau priodol i’r staff.